Input: ऐन्द्रः प्राणोऽअङ्गेऽअङ्गे निदीध्यदैन्द्रऽउदानोऽअङ्गेऽअङ्गे निधीतः। देव त्वष्टर्भूरि ते सꣳसमेतु सलक्ष्मा यद्विषुरूपं भवाति। देवत्रा यन्तमवसे सखायोऽनु त्वा माता पितरो मदन्तु॥२०॥

Padapatha: ऐन्द्रः।प्राणः।अङ्गेऽअङ्ग इत्यङ्गेऽअङ्गे।नि।दीध्यत्।ऐन्द्रः।उदान इत्युत्ऽआनः।अङ्गेऽअङ्ग इत्यङ्गेऽअङ्गे।निधीत इति निऽधीतः।देव।त्वष्ट।भूरि।ते।सꣳसमिति सम्ऽसम्।एतु।सलक्ष्मेति सऽलक्ष्म।यत्।विषुरूपमिति विषुऽरूपम्।भवाति।देवत्रेति देवऽत्रा।यन्तम्।अवसे।सखायः।अनु।त्वा।माता।पितरः।मदन्तु